CELEX: 32011R0762
Language: bg
Date: 2011-07-29 00:00:00
Title: Регламент за изпълнение (ЕС) № 762/2011 на Комисията от 29 юли 2011 година относно класирането на някои стоки в Комбинираната номенклатура

3.8.2011   
            
            
               BG
            
            
               Официален вестник на Европейския съюз
            
            
               L 200/4
            
         РЕГЛАМЕНТ ЗА ИЗПЪЛНЕНИЕ (ЕС) № 762/2011 НА КОМИСИЯТА
   от 29 юли 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юли 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 07.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Кухо, цилиндрично изделие без резба от стомана, различна от неръждаема стомана, поцинковано (т.нар. „експресен гвоздей“). Има страничен прорез по цялата си дължина. Единия от краищата е леко развалцован. Другият край е с остър режещ ръб.
                  Изделието се използва като крепежен елемент чрез набиване в предварително пробит отвор, например за бързо монтиране на летви върху бетонни стени. Заостреният му край улеснява набиването. Кухата му конструкция, единичният страничен прорез и развалцованият край осигуряват повишена способност за закрепване, когато е набит напълно.
                  
                      (1) Вж. изображението
               
               
                  7317 00 90
               
               
                  Класирането се определя от общи правила 1 и 6 за тълкуване на Комбинираната номенклатура и от описанието на кодове по КН 7317 00 и 7317 00 90.
                  Изключва се класиране в позиция 7318, тъй като конструкцията на изделието не е сходна с тази на никое от изделията, споменати в посочената позиция.
                  Изключва се класиране в позиция 7326, тъй като изделието не може да се разглежда като стоманена вложка поради конструкцията си; не е конструирано да позволява плътно вкарване на винтове в зидани стени.
                  Изделието е сходно със и работи по същия начин като гвоздей от позиция 7317. Пълното му набиване е напълно достатъчно да гарантира, че предметът за закрепване, например летва, остава плътно застопорен.
                  Следователно изделието трябва да бъде класирано в код по КН 7317 00 90 като друг артикул от стомана, подобен на гвоздей.
               
            
         
      
         (1)  Изображението е само за информация.